OpenLLM-France/wikimedia huggingface dataset:
# A View to a Kill

A View to a Kill (euskaraz Hiltzeko ikuspegia) 1985eko John Glen ingeles zinema zuzendariaren espioitza filma da,Ian Fleming idazlearen For Your Eyes Only istorio laburren bilduman oinarritua. Protagonista nagusia James Bond britainiar agente sekretua da. Bertan, Roger Moore, Tanya Roberts, Grace Jones, Patrick Macnee eta Christopher Walken aktoreek antzeztu zuten.
Roger Moore aktoreak James Bond pertsonaia antzeztu zuen azken filma izan zen.

## Argumentua

James Bondek (Roger Moore) Max Zorin (Christopher Walken) enpresaburu misteriotsua eta ustezko KGBren espioia atzemateko misioa jaso du, Zorinek mikrotxip iraultzaile batzuen bidez munduaren jabe bilakatu nahi baitu. Puntako enpresekin aliaturik, haren helburua AEBetako Kaliforniako Silicon Valley eta San Andres faila suntsitzea da, ondorio izugarriak izan litzakeen lurrikara sortuz.

## Aktoreak

* Roger Moore: James Bond
* Christopher Walken: Max Zorin
* Grace Jones: May Day
* Tanya Roberts: Stacey Sutton
* Patrick Macnee: Sir Godfrey Tibett
* David Yip: Chuck Lee
* Patrick Bauchau: Scarpine
* Fiona Fullerton: Pola Ivanova
* Willoughby Gray: Carl Mortner doktorea
* Robert Brown: M
* Desmond Llewelyn: Q
* Geoffrey Keen: Britainiar defentsa ministroa
* Lois Maxwell: Moneypenny andereinoa
* Walter Gotell: Anatol Gogol jenerala
* Lucien Jérôme: Parisko taxi gidaria
* Dolph Lundgren: Venz

## Filmaketa

Filma Siberia/Alaska (hasierako kredituen aurretik), Londres, Amberley eta Ascot (Erresuma Batua), Eiffel dorrea eta Chantillyko gaztelua (Frantzia), eta AEBetako San Frantzisko hirian girotu zen, baina kokalekuotan filmatu zen: Pinewood estudioak, Ascoteko zaldi lasterketa eta Amberley Working museoa (Ingalaterra), Jokulsarlon (Islandia), Suitza, Eiffel dorrea, Eiffel dorrearen gaineko Jules Verne jatetxea, Paris, Chantillyko gaztelua eta Grosboiseko gaztelua (Frantzia), San Frantziskoko Golden Gate zubia eta Fisherman's Wharf (AEB).

## Kanpo estekak

* A View to a Kill filmaren IMDBko fitxa irakurgai (Ingelesez)
* James Bonden webgunea (Ingelesez)
* Datuak: Q332368
* Multimedia: A View to a Kill (film) / Q332368
# A Woman's Secret

A Woman's Secret 1949ko filma da, Nicholas Rayk zuzendutakoa eta Maureen O'Hara, Gloria Grahame eta Melvyn Douglas aktoreek antzeztua. Gidoiak Vicki Baum idazlearen Mortgage on Life narrazioa du abiapuntu.

## Argumentua

* Oharra: Atal honek istorio osoa edo amaiera argitzen du.
Marian Washburn (Maureen O'Hara) abeslaria ahotsa galtzear da eta ezinean dabil kantatzen jarraitzeko. Marianen lankidearekin batera, Luke Jordan (Melvyn Douglas) pianojolearekin batera, nork ordeztu bilatuko dute, eta baita topatu ere: Susan Caldwell neskatoa (Gloria Grahame). Susanek lanari laga nahi dionean baten batek tiro egiten dio eta larri zauritu. Mariani egotziko diote ekintza eta salatua izango da.

## Kanpo estekak

* (Ingelesez) Filma IMDB atarian
* Datuak: Q3477250
# A Walk Among the Tombstones (film)

A Walk Among the Tombstones (euskaraz Paseoa Hilarrien Artean), 2014ko Scott Frank estatubatuarrak zuzendu eta idatzitko neo-noir film bat da. Lawrence Block esttuatuar idazlearen 1992ko izenburu berdineko eleberrian oinrritua dago. Liam Neeson, Dan Stevens, David Harbour eta Boyd Holbrook aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, New York, Matt Scudder (Liam Neeson) lanbide horretan jarduteko lizentziarik ez duen arren detektibe gisa lan egiten duen polizia ohi bat da.
Kenny Kristo (Dan Stevens) droga-trafikatzaile aberatsak Matti bere emaztearen bahitzaile eta hiltzaileak atzemateko betebeharra eskeintzean gogo txarrez onartuko du. Behin ikerkuntza hasita gizaseme horik mota horretako krimenak burutzen dituzten lehen aldia ez dela jabetuko da. Orduan New Yorkeko hirian barna joan eta hiltzaileek hilketa gehigo egin ez ditzaten haiek atxilotzen saiatuko da.

## Aktoreak

* Liam Neeson: Matthew Scudder
* Dan Stevens: Kenny Kristo
* Boyd Holbrook: Peter Kristo
* Ólafur Darri Ólafsson: Jonas Loogan
* Brian "Astro" Bradley: TJ
* Mark Consuelos: Reuben Quintana
* David Harbour: Ray
* Adam David Thompson: Albert
* Sebastian Roché: Yuri Landau
* Laura Birn: Leila Andresen
* Razane Jammal: Carrie Kristo
* Leon Addison Brown: Stover
* Danielle Rose Russell: Lucia
* Marielle Heller: Marie Gotteskind

## Kanpo loturak

* IMDko fitxa irakurgai (Ingelesez)
* Datuak: Q11060926
# A Woman's Way

A Woman's Way filma David Wark Griffith zinemagilearen lana da, 1908. urtekoa.

## Pertsonaiak

* George Gebhardt
* Harry Solter
* Linda Arvidson
* Dorothy Bernard
* Arthur V. Johnson
* Florence Lawrence
* Herbert Miles
* Mabel Trunnelle

## Erreferentziak

* ↑ A Woman’s Way
* ↑ Richard Schickel. D.W. Griffith: An American Life

## Kanpo estekak

* imdb.com
* Datuak: Q3221137
# A Walk in the Clouds

A Walk in the Clouds (euskaraz Paseoa Lainoetatik) 1995eko Alfonso Arau mexikar zinema zuzendariaren amodiozko drama filma bat da. 1942ko Quattro passi fra le nuvole (Lau Pausu Lainoetatik) italiar filmean oinarritua dago. Keanu Reeves, Aitana Sánchez-Gijón, Giancarlo Giannini, Anthony Quinn, Angélica Aragón, Evangelina Elizondo, Freddy Rodriguez eta Debra Messing aktoreek antzeztu zuten.
Maurice Jarre frantziar musikagile ospetsuaren soinu bandak Jatorrizko soinu banda onenaren Urrezko Globo Saria irabazi zuen.

## Argumentua

Oharra: Atal honek istorio osoa edo amaiera argitzen du.
Bigarren Mundu Gerra amaitu ondoren, Paul Sutton (Keanu Reeves) soldadu gaztea AEBetako San Frantzisko hirira itzuli, eta bertan, haurdun dagoen eta ondorioz Kaliforniako Napa haraneko bere jaiotetxera itzultzeko beldur den Victoria Aragón (Aitana Sanchez-Gijon) izeneko mexikar-estatubatuar neska gazte eder bat ezagutu du. Paulek neskaren jenio biziko aitari aurre egiteko eta neskari etxera laguntzeko asmoz bere burua larrialdi konponbide baterako aurkeztuko du: biak senar-emazteak direlako itxura egin, ondoren inorri esan gabe hanka egin eta berau gaizto gisa gelditu.
Baina gauzak ez dira bikoteak espero bezala jazoko, Victoria inguruko mahastietako nagusiaren (Anthony Quinn) hiloba da eta familiaren egoera ezegonkorra eta neskarengatik sortu zaion maitasunaren ondorioz, mutilak hura lagatzea ezinezkoa egingo zaio. Bien arteko pasioa uztaren errituaren sentsualitatearekin batera piztean, elkarrekin batera egoteko denen aurka borrokatu beharko diren harreman bati ekin diotela jabetuko dira, aurretik mutila jada ezkondua dagoela jakin arren.

## Aktoreak

* Keanu Reeves: Paul Sutton sarjentua
* Aitana Sánchez-Gijón: Victoria Aragon
* Giancarlo Giannini: Alberto Aragon
* Anthony Quinn: Pedro Aragon jauna
* Angélica Aragón: Maria Jose Aragon
* Evangelina Elizondo: Guadalupe Aragon
* Freddy Rodriguez: Pedro Aragon, Jr.
* Debra Messing: Betty Sutton
* Febronio Covarrubias: Jose Manuel
* Roberto Huerta: Jose Luis
* Juan Jiménez: Jose Marie
* Ismael Gallegos: Joseren semea
* Alejandra Flores: Consuelo
* Gema Sandoval: Maria
* Don Amendolia: Aita Coturri

## Kanpo estekak

* A Walk in the Clouds filmaren IMDBko fitxa irakurgai (Ingelesez)
* Datuak: Q944614
# Alexander Calder

Alexander Calder (Filadelfia, 1898ko abuztuaren 22a - New York, 1976ko azaroaren 11a) Estatu Batuetako eskultore, marrazkilari eta pintorea izan zen. New Yorkeko Art Students League eskolan ikasi zuen. Ondoren Parisa jo zuen, eta bertan Arp, Miró eta Mondrianekin jarri zen harremanetan. Bere eskulturarik ezagunenak, mugikor izenaz bataiatu zituenak, hariz eta xaflez osaturiko zintzilikarioak dira; eskultura horiek irauli egiten dute hutsaren eta betearen arteko ohiko harremana. Bere lanetan hautsi zituen eskulturak ordura arte berezkoak zituen egonkortasuna eta zurruntasuna. 1942tik aurrera burdinazko eskultura handi zurrunak egin zituen, eta egonkor izena eman zien. Eskultura-lanez gainera, liburu ugaritarako irudiak, antzerkirako dekorazioak eta kolore biziko margolan umoretsu eta xaloak egin zituen.

## Iruditegia

* Acoustic Ceiling 1953, in the Central University of Venezuela.
* The Empennage 1953, Scottish National Gallery of Modern Art.
* The Four Elements 1961, Stockholm.
* The Three Wings 1967, Gothenburg Suedia.
* Crinkly with Red Disk 1973, Stuttgart.
* Mobile'
* Mobile, 1932.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q151580
* Multimedia: Alexander Calder / Q151580
# Alexander Comstock Kirk

Alexander Comstock Kirk (1888ko azaroaren 26 – 1979ko martxoaren 23) estatubatuar abokatu eta diplomatikoa izan zen. Xaboiak egiten zituen enpresa baten oinordekoa, Yale Unibertsitatean ikasi zuen fisika eta, ondoren, Sciences Pon zientzia-politikoak eta Harvard Unibertsitatean zuzenbidea. 1915ean zerbitzu diplomatikoan sartu zen, Lehen Mundu Gerran Estatu Idazkariaren laguntzaile gisa. Parisko Bake Biltzarrean izan zen, Pekinera bidali aurretik.
1932an AEBen Erromako enbaxadan kontseilari aritu zen, eta 1938an Moskura eraman zuten, bi enbaxadoreren arteko hutsunea betetzeko. 1939an Berlinen negozio-arduradun izendatu zuten, baina Hugh R. Wilson enbaxadorea erretiratu zutenean Kristal hautsien gauaren aurkako protesta gisa, arduradun gisa geratu zen. Bigarren Mundu Gerra hasi baino lehen Danzig Hiri Askearen egoeraren inguruan negoziatzen saiatu zen, emaitzarik gabe. Ondoren, Erromara lehenengo eta Kairora ondoren mugitu zuten, non Egiptorako enbaxadore izan zen. Bertan Radio Berlinen arabierazko albistegiak itzultzen zituen, estatu judu bat ezartzeko zailtasunez jakitun. Egipton zegoela Kairoko Konferentziaren antolakuntzan jardun zuen. Tarte horretan Grezia eta Saudi Arabiarako enbaxadore ere izan zen, eta Bigarren Mundu Gerra amaitu ostean, tarte batez, Italian izan zen enbaxadore.
Erretiratu ostean, Joseph McCarthyk ikerketa abiatu zuen homosexuala izateagatik. Izu lilaren baitan, Carmel Offie eta Charles W. Thayer estatu-idazkaritzako karguak jazarri zituzten, Kirken lagunak izateagatik.

## Kanpo estekak

* Datuak: Q4718623
* Multimedia: Alexander Comstock Kirk / Q4718623
# Alexander Choupenitch

Alexander Choupenitch, (Brno, Txekia, 1994ko maiatzaren 2a), Floretea-banaka kategorian aritzen den eskrimalari txekiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen Floretea-banaka kategorian, Txekiaren izenean; Tokion, Cheung Ka-long honkongdarraren (urrezko domina) eta Daniele Garozzo italiarraren (zilarrezko domina) atzetik sailkatu zen.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoa, Floretea-banaka kategoria. |

## Erreferentziak

* ↑ «Alexander Choupenitch» olympedia.org (Ingelesez)
* ↑ "Alexander Choupenitch" olympics.com (Gaztelaniaz)

## Kanpo estekak

* Datuak: Q16236038
* Multimedia: Alexander Choupenitch / Q16236038
# Alexander City (Alabama)

Alexander City Alabamako hiri bat da. Tallapoosa konderrian kokatua dago. 2010ean 14.875 biztanle zituen, 140,6 kilometro koadrotan banatuta.

## Ikus, gainera

* Tallapoosa konderria

## Kanpo estekak

* Datuak: Q79663
* Multimedia: Alexander City, Alabama / Q79663
# Alexander Aigner

Alexander Aigner (Graz, 1909ko maiatzaren 18a - 1988ko ekainaren 7a) matematikako unibertsitateko irakasle titularra izan zen Grazko Unibertsitatean, Graz-en, Austrian. Bigarren Mundu Gerran, Wilhelm Fenner kriptoanalista militarrak errekrutatu zituen bost matematikarien taldekoa izan zen, Ernst Witt, Georg Aumann, Oswald Teichmueller eta Johann Friedrich Schultze matematikariekin batera, matematika ikerketako sail berriaren ardatza osatzeko 1930eko hamarkadaren amaieran, Wehrmacht-eko Goi Komandoko Kode Saileko IV. atala (OKW/Chi laburtuta) deitu zutena. Wolfgang Franz matematikako irakasle alemaniarrak zuzendu zuen taldea.
# Alexander Cambridge

Alexander Cambridge, Athloneko I. Kondea (Alexander Augustus Frederick William Alfred George; Alexander Teckeko Printzea jaio zen; 1874ko apirilaren 14a - 1957ko urtarrilaren 16a), Britainia Handiko errege familiako kidea izan zen, Jurgi II.aren birbiloba gisa, Maria erreginaren anaia eta Alizia printzesaren, Athloneko kondesaren senarra. Britainia Handiko Armadako komandantea izan zen, Hegoafrikako Batasuneko Gobernadore Nagusia eta Kanadako Gobernadore Nagusia izan zena.
Alexander printzea Londresen jaio zen Teck-eko dukearen eta dukesarengandik eta Eton Collegen eta Sandhurst-eko Royal Military College-n ikasi zuen. 1904an, Albanyko Alice printzesarekin ezkondu zen eta Lehen Mundu Gerrako mendebaldeko frontean egin zuen zerbitzuaren bidez militar mailan igo zen, ohore eta kondekorazio ugari jasoz.
Jorge V.a erregearen lehengusua eta koinatua ere bai, Alexandrok bere alemaniar tituluak utzi zituen 1917an, Württembergeko Erresumako Teckeko printzea barne, eta Athloneko konde bezala parekide izatera iritsi zen. 1923an, erregeak Lord Athlone izendatu zuen Hegoafrikako gobernadore nagusi, Stanley Baldwin britainiar lehen ministroaren gomendioz, eta erregeorde kargua okupatu zuen 1930era arte. Athlone Londresko Unibertsitateko kantzilerra izan zen arte, 1940an, bere ilobak George VI.ak Kanadako gobernadore nagusi izendatu zuen arte, Kanadako lehen ministro William Lyon Mackenzie King- en gomendioz. 1946ra arte jardun zuen kargua. Athlone-k Kanadako gerra-esfortzua bultzatzen lagundu zuen eta britainiar eta amerikar estatu-gizonen ostalari izan zen Bigarren Mundu Gerran .
Erresuma Batura itzuli ondoren, Athlone bere iloba Isabel II.a erreginaren koroaketaren antolakuntza-batzordean egon zen. Kensington jauregian hil zen 1957an eta Frogmoreko errege hilerrian lurperatu zuten.

## Erreferentziak

* ↑ Galbraith, William. (1989). «Fiftieth Anniversary of the 1939 Royal Visit» Canadian Parliamentary Review (Ottawa: Commonwealth Parliamentary Association) 12 (3): 7–9..
* ↑ Wayling, Thomas. (22 May 1939). «George VI Becomes King of Canada» The Leader-Post.
* ↑ «George IV, Dominion Will See First 'King of Canada'» The Canadian Jewish Chronicle 12 May 1939.
* ↑ Tidridge, Nathan. (5 February 2012). «This Jubilee day is also a sad anniversary» The Hamilton Spectator.

## Kanpo estekak

* Datuak: Q335091
* Multimedia: Alexander Cambridge, 1st Earl of Athlone / Q335091
# Alexander Aitken

Alexander Craig Aitken (Dunedin, Zeelanda Berria, 1895eko apirilaren 1a - Edinburgo, Eskozia, 1967ko azaroaren 3a) zeelandaberritar matematikaria izan zen.

## Biografia

Lehenengo ikasketak Dunedinen egin zituen eta 1913an, beka baten laguntzaz, hizkuntzak eta matematika ikasten hasi zen. Bigarren Mundu Gerra zela-eta, 1917. urtera arte ezin izan zituen ikasketak jarraitu. 1920an, graduatu ondoren, institutu batean eskolak ematen hasi zen. Hala ere, 1923an Eskoziara itzuli zen eta matematika ikasi zuen Edinburgon, Whittakerren zuzendaritzapean.
1925ean irakasle hautatu zuten Edinburgon, eta han eman zuen bizitza osoa. 1936an Errege Elkarteko kide hautatu zuten, eta hamar urte geroago Whittakerren katedra eman zioten. Aitkenek estatistika, analisi numerikoa eta aljebra landu zituen gehienbat, eta arlo horiek berriztatu zituen. Esate baterako, determinanteen teorian, aljebran, ekarpen garrantzitsuak egin zituen.

## Lanak

Liburu asko idatzi zuen; horien artean garrantzitsuenetariko bat The theory of canonical matrices (1932, Matrize kanonikoen teoria) da, Turnbullekin batera idatzi zuena. Bestalde, Rutherfordekin batera Unibertsitateko Matematika Testuetako liburu sail baten zuzendaria izan zen eta Determinants and matrices (1939, Matrizeak eta determinanteak) eta Statistical Mathematics (1939, Matematika estatistikoa) liburuak ere idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q621679
* Multimedia: Alexander Aitken / Q621679
# Alexander Callens

Alexander Martín Marquinho Callens Asín (Callao, Peru, 1992ko maiatzaren 4a-) futbol jokalari perutarra da.

## Ibilbidea

Sport Boysen hasi zen jokatzen eta 2011 urtean Real Sociedadek sinatu zuen. Sansen jokatu du atzelari postuan. 2014ko abenduan lehen taldean egin zuen debuta, Real Oviedoren aurka errege kopan. 2015ean behin betiko baja izan zen.

## Erreferentziak

* ↑ Dena Anoetan erabakiko da (0-0) Realsociedad.com 2014-12-04
* ↑ Altak eta bajak Sansen Realsociedad.com 2015-06-05

## Kanpo estekak

* Jokalariaren profila errealaren webgunean
* Datuak: Q5666126
* Multimedia: Alexander Callens / Q5666126
# Afton udalerria, Howard konderria (Iowa)

Afton udalerria Ameriketako Estatu Batuetako Iowa estatuko udalerri bat da, Howard konderrian. Azken zentsuaren arabera 860 biztanle zituen.

## Ekonomia

2020ko zentsuaren arabera, Afton udalerriak 289 etxebizitza zeuden. Per capita diru-sarrerak 27.415 estatubatuar dolar ziren.

## Kanpo estekak

* Datuak: Q10730922
# Afuega'l pitu

Afuega'l pitu, asturieraz "Oilarrari Lepoa Estutu" esan nahi du, Espainiako gazta mota bat da, behi esnez ekoitzia.
2003tik Jatorrizko Izendapena du.
Nagusiki Salas, Grado, Pravia eta Tineo kontzejuetan ekoizten da, eta gaur egun Belmonte de Miranda, Candamo, Cudillero, Las Regueras, Morcín, Muros de Nalón, Riosa, Santo Adriano, Soto del Barco, Tineo eta Valdés udalerrietan jatorrizko izendapena du.

## Ikus, gainera

* Asturiaseko gaztak

## Kanpo estekak

* Datuak: Q1246800
* Multimedia: Afuega'l pitu / Q1246800
# Afton (New York)

Afton New York estatuko herri bat da. Chenango konderrian kokatua dago. 2010ean 822 biztanle zituen, 3,95 kilometro koadrotan banatuta.

## Ikus, gainera

* Chenango konderria

## Kanpo estekak

* Datuak: Q1895518
# Afton (Oklahoma)

Afton Oklahomako herri bat da. Ottawa konderrian kokatua dago. 2010ean 1.049 biztanle zituen, 5,23 kilometro koadrotan banatuta.

## Ikus, gainera

* Ottawa konderria

## Kanpo estekak

* Datuak: Q616197
* Multimedia: Afton, Oklahoma / Q616197
# Afton (Iowa)

Afton Iowako hiri bat da. Union konderrian kokatua dago. 2010ean 845 biztanle zituen, 2,56 kilometro koadrotan banatuta.

## Ikus, gainera

* Union konderria

## Kanpo estekak

* Datuak: Q1916199
* Multimedia: Afton, Iowa / Q1916199
# Afton udalerria, Cherokee konderria (Iowa)

Afton udalerria Ameriketako Estatu Batuetako Iowa estatuko udalerri bat da, Cherokee konderrian. Azken zentsuaren arabera 255 biztanle zituen, 36.08 milia karratu (93.4 km$^2$) eremuan.

## Ekonomia

2020ko zentsuaren arabera, Afton udalerriak 91 etxebizitza zeuden. Per capita diru-sarrerak 34.138 estatubatuar dolar ziren.

## Kanpo estekak

* Datuak: Q1892237
# Afton udalerria, DeKalb konderria (Illinois)

Afton udalerria Ameriketako Estatu Batuetako Illinois estatuko udalerri bat da, DeKalb konderrian. Azken zentsuaren arabera 901 biztanle zituen, 35.16 milia karratu (91.1 km$^2$) eremuan.

## Ekonomia

2020ko zentsuaren arabera, Afton udalerrian 234 etxebizitza zeuden. Per capita diru-sarrerak 32.795 estatubatuar dolar ziren.

## Kanpo estekak

* Datuak: Q4690843
# Afu (musika taldea)

Afu 2007. urtean Barañainen sorturiko salsa eta reggae talde bat da. Euskaraz abesten dute nagusiki.

## Ibilbidea

Aurreneko kontzertua herriko jaietan eman zuten 2007an, ondoren Sanferminetan izan ziren eta hurrengo urteetan gaztetxe ugaritan jo zuten. Hasiera batean bertsioak egiten zituzten eta gutxinaka beren abestiak sartzen hasi ziren. Taldea osatuz joan zen eta 2015ean atera zuten aurreneko diskoa, Zoroak hegaz doaz. 2020an iritsi da bigarren lana, Larruazalean.

## Diskografia

* Zoroak hegaz doaz (2015, autoekoizpena)
* Larruazalean (2020, autoekoizpena)

## Erreferentziak

* ↑ (Gaztelaniaz) gure_erabiltzaile. (2017-06-27). «Afu talde Barañaindarrak hamarkada bat bete du» Plazaberri (Noiz kontsultatua: 2021-01-05).
* ↑ «Zoroak hegaz goaz» www.badok.eus (Noiz kontsultatua: 2021-01-05).
* ↑ «Larruazalean» www.badok.eus (Noiz kontsultatua: 2021-01-05).

## Kanpo estekak

* Datuak: Q106703135
# Afton (Minnesota)

Afton Minnesotako hiri bat da. Washington konderrian kokatua dago. 2010ean 2.886 biztanle zituen, 64,88 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q692740
* Multimedia: Afton, Minnesota / Q692740
# Afton (Wyoming)

Afton Ameriketako Estatu Batuetako inkorporatutako herri bat da. Lincoln konderrian dago, Wyoming estatuan. 2.172 biztanle ditu, 10,883867 kilometro koadroko azaleran banatuta.

## Ikus, gainera

* Lincoln konderrian

## Kanpo estekak

* Datuak: Q389436
* Multimedia: Afton, Wyoming / Q389436
# Alazne Astorga

Alazne Astorga (Deustu, Bizkaia, 1998ko urtarrilaren 10a) aktorea eta artista da. Batez ere antzerkian ari da, baina hainbat ikus-entzunezkoetan ere hartu du parte.

## Bizitza

Txikitatik ikasi izan du musika eta hainbat musika-tresna jotzen ditu. Musikatik antzerkirako saltoa egitea erabaki zuen, ordea. Hasieran eskolaz kanpoko jarduera gisa, baina laster hasiko zen beste eremu batzuetan esperimentatzen.
2019an apustu serioagoa egin zuen: orduan ireki ziren Pabiloi 6ko Gazte Konpainian parte hartzeko hautapen-probak, eta langa hori pasata, denbora eta dedikazio handiagoa eskaini ahal izan dio bere pasioari. 2021ean BIZIE interpretazio masterra abiatu zuen. Horrez gain; Ane Pikazarekin, Javier Liñerarekin eta Maite Tarazonakin formazioak egin izan ditu, besteak beste.
Antzerkiaz gain, hainbat websailetan ere parte hartzeko aukera izan du, baita sarerako eduki pedagogikoak sortzen Ikusgela proiektuarekin. Zinemarako ere hainbat film laburetan aritu da aktore lanetan.

## Lanak
### Antzerkia

* Iratxoen kantu sekretuak (Baleuko, 2022).
* Todo saldá bien (Pabiloi 6ko gazte konpainia, 2021).
* Ubú rey de las finanzas (Pabiloi 6ko gazte konpainia, 2021).

### Zinema
#### Film laburrak

* Polita (Eneko Muruzabal, 2022).
* Bat (Ane Berriotxoa, 2021).
* Trikimailu eta errezetak (Oliver Mend, 2021).

### Internet
#### Websailak

* Ene Zelako Gaua! (A film to kill for, 2021).
* Larrugorritan (Jone Arriola, 2020).
* The Cell: Euskadi (A film to kill for, 2020).

#### Bideo pedagogikoak

* Ikusgela - Ekonomia (EWKE, 2022).

### Telebista

* Baserria - Iragarkia (Irusoin, 2021).

## Erreferentziak

* ↑ Prest - Deustualdeko aldizkaria, 16-19 or..
* ↑ (Gaztelaniaz) PABILOI 6 – Pabellón Nº6. (Noiz kontsultatua: 2022-12-15).
* 1 2 (Gaztelaniaz) Iametza. «ALAZNE ASTORGA» euskalaktoreak.eus (Noiz kontsultatua: 2022-12-15).
* ↑ (Gaztelaniaz) Correo, El. (2020-12-03). «"Ubú, rey de las finanzas"» agenda.elcorreo.com (Noiz kontsultatua: 2022-12-15).
* ↑ «BAT – ZINEBI» zinebi.eus (Noiz kontsultatua: 2022-12-15).
* ↑ (Ingelesez) «Alazne Astorga» IMDb (Noiz kontsultatua: 2022-12-15).
* ↑ Urkizu, Urtzi. «'Ene, zelako gaua!' eta 'Sorgina' websailak estreinatu dituzte Bilbon» Berria (Noiz kontsultatua: 2022-12-15).
* ↑ «LARRUGORRITAN | Tabakalera» www.tabakalera.eus (Noiz kontsultatua: 2022-12-15).
* ↑ Dolls, Rose of; Mend, Oliver; Thompson, Bryan G.. (2020-12-29). The Cell Euskadi. (Noiz kontsultatua: 2022-12-15).
* ↑ Ekonomia - Ikusgela. 2022-09-26 (Noiz kontsultatua: 2022-12-15).

## Kanpo estekak

* Elkarrizketa Prest aldizkarian.
* Alazne Astorga euskal aktoreak atarian.
* Datuak: Q115715879
* Multimedia: Alazne Astorga / Q115715879
# Alay harana

Alay Harana (Алай өрөөнү) ekialdetik mendebaldera doan haran zabal eta lehorra da, Kirgizistango probintzia bat den Oxeko hegoaldearen zatirik handienean.

## Ezaugarriak

180 kilometro inguru ditu, ekialdetik mendebaldera, eta 40 kilometro inguru iparraldetik hegoaldera. 2500 eta 3500 metro arteko altitudea. Iparraldean, Alay mendilerroa dago, Fergana haraneraino jaisten dena. Hegoaldean, Trans-Alay mendikatea dago, Tajikistano mugan zehar, Lenin haitzarekin (7134 m).
Kyzyl-Suu ibaia (Mendebaldea) (Ibai Gorria), Kyzyl-Suu (ekialdea), Irkestametik Kashgaraino isurtzen da eta harana drainatzen dute; harana mendebalderantz doa, iparraldean.

## Kanpo estekak

* Datuak: Q2282164